Jean Todt

Jean Todt (sündinud 25. veebruaril 1946) on prantsuse autosporditegelane.

Jean Todt osales kuni 1981. aastani autoralli MM-sarjas kaardilugejana. Tema parim tulemus oli 1981. aastal võidetud hõbemedal Guy Fréquelini kaardilugejana. Seejärel sai temast Peugeot' rallitiimi juht. Jean Todti juhtimisel tuli meeskond 1985. ja 1986. aastal maailmameistriks nii individuaalselt kui ka konstruktorite arvestuses. 

Aastatel 1993–2007 töötas Todt Scuderia Ferrari motospordidivisjoni juhina. Tema juhtimisel võitis Ferrari aastatel 1999–2004 kuus korda Vormel 1 sarja konstruktorite arvestuses ja viis korda sõitjate arvestuses ning tuli mõlemas arvestuses võitjaks ka 2007. aastal.

Aastatel 2004–2008 oli ta Ferrari tegevjuht.

Alates 2009. aasta oktoobrist on ta Rahvusvahelise Autoföderatsiooni FIA president.

Ta on lõpetanud EDC Paris Business Schooli.

Viited

Välislingid
 Elulugu FIA lehel
 Jean Todt: loodetavasti jõuab mõni eestlane ka vormel 1 sarja Eesti Päevaleht, 19. november 2011

Kategooria:Prantsusmaa sporditegelased
Kategooria:Prantsusmaa autorallisõitjad
Kategooria:Auleegioni suurohvitserid
Kategooria:Kaardilugejad
Kategooria:Sündinud 1946